1911
Dit jier makket ûnderdiel út fan it desennium fan 'e 1910-er jierren.

Foarfallen 
6 febrewaris - Frankryk fiert in wet yn dy't it begryp 'sjampanje' as wêzende in mûssearjende wynsoarte út 'e Sjampanje, sekuer omskriuwt en beskermet.
20 april - Yn Portegal wurdt de skieding tusken tsjerke en steat ynfierd.
20 april - De Agadirkrisis of Twadde Marokkaanske Krisis brekt út as Frankryk sabeare foar de beskerming fan Jeropeeske boargers troepen nei it binnenlân fan it Sultanaat Marokko stjoert. Eins is it de Frânsen te dwaan om Marokko yn harren macht te krijen. Dútslân hat dêr neat op tsjin, mar easket wol territoriale kompinsaasje foar himsels. As Spanje en it Feriene Keninkryk harren ek mei de saak bemuoie, rint it hast út op in grutte Jeropeeske oarloch.
6 maaie - Kening Edwert VII fan it Feriene Keninkryk komt nei in koart siikbêd te ferstjerren.
7 maaie - George V, de twadde soan fan 'e ferstoarne Edwert VII, folget syn heit op as kening fan it Feriene Keninkryk.
25 maaie - Nei súksessen fan 'e rebellen yn 'e Meksikaanske Boargeroarloch stapt diktator Porfirio Diaz op, dy't mei in tuskenskoft fan fjouwer jier al sûnt 1877 oan 'e macht is.
26 maaie - De Dútske Ryksdei kart in wet goed dy't Elzas-Loataringen sawol in grûnwet as in eigen parlemint jout.
31 maaie - De Britske natuerkundige Ernest Rutherford presintearret in nij model foar it atoom, dat ferskate oant no ta ûnopheldere ferskynsels ferklearje kin.
 10 juny - De Skouting yn Fryslân set útein.
17 juny - Yn 'e Britske haadstêd Londen wurdt in demonstraasje foar ynfiering fan it frouljuskiesrjocht holden troch 40.000 suffrazjettes.
1 july - De Dútske kanonnearboat de Panther rint de troch de Frânsen behearske haven fan Agadir, yn Marokko, binnen. Hoewol't der gjin skot lost wurdt, is it drigemint dúdlik. De Agadirkrisis nimt dêrtroch soarchwekjende foarmen oan.
7 july - De nije Meksikaanske presidint Francisco Madero hâldt syn triomfantlike yntocht yn Meksiko-Stêd.
24 july - De Amerikaanske wittenskipper en ûntdekkingsreizger Hiram Bingham III werûndekt yn 'e Perûviaanske Andes de âlde Inka-stêd Machu Picchu.
15 augustus - Nei in staking fan tsien moannen geane de mynwurkers yn Wales wer oan it wurk.
10 augustus - Under druk fan 'e aartsbiskop fan Canterbury en kening George V fan it Feriene Keninkryk stimt it Britske Hegerhûs yn mei in wet dy't it fetorjocht fan it Hegerhûs opheft.
 21 augustus – De Mona Lisa fan Leonardo da Vinci wurdt stellen út it Louvre yn Parys.
14 septimber - By in operafoarstelling yn Kiëv wurdt de Russyske premier Pjotr Stolypin fermoarde troch in Joadsk lid fan 'e Russyske geheime tsjinst.
19 septimber - Reade Tiisdei: by de plechtige iepening fan 'e Steaten-Generaal op Prinskesdei hâldt de SDAP yn De Haach in demonstraasje foar algemien kiesrjocht dêr't 20.000 minsken oan meidogge.
29 septimber - Itaalje falt de Osmaanske gebietsdielen Tripolitaanje en de Syrenaika binnen: begjin fan 'e Italjaansk-Turkske Oarloch.
7 oktober - Yn Nederlân wurdt troch de oanname fan 'e wizige Arbeidswet berne-arbeid foar bern ûnder de tolve jier ferbean, útsein yn 'e agraryske sektor.
10 oktober - Yn Sina begjint de Sineeske Revolúsje of Xinhairevolúsje, wêrby't Pu Yi, de lêste keizer fan 'e Qing-dynasty, ôfset wurdt en de Republyk Sina útroppen wurdt.
4 novimber - De Agadirkrisis wurdt freedsum oplost as Frankryk en Dútslân in oerienkomst slute. Dútslân akseptearret dêrby dat it Sultanaat Marokko in Frânsk protektoraat wurdt ûnder de namme Frânsk-Marokko, yn ruil foar Nij-Kameroen, in diel fan 'e Frânske Kongo dat no by Dútsk-Kameroen komt te hearren. Dy koloanje kriget dêrtroch tagong ta de rivier de Kongo. Spanje wurdt tefredensteld mei in brede stripe lân yn it noarden fan Marokko, dy't de koloanje Spaansk-Marokko komt te foarmjen. 
10 novimber - By de werovering fan Nanjing op 'e rebellen rjochtet it Sineeske keizerlik leger in bloedbad oan.
28 novimber - De Meksikaanske boerelieder Emiliano Zapata presintearret it Plan fan Ayala, wêryn't in yngripende lânherfoarming regele wurdt.
desimber - Russyske troepen dogge in ynfal yn Perzje om in ein te meitsjen oan 'e tanimmende Amerikaanske ynfloed yn dat lân.
1 desimber - De Nederlânske natuerkundige Heike Kamerlingh Onnes ûntdekt it ferskynsel supergelieding.
11 desimber - De Britske kening George V makket yn Britsk-Ynje de ferdieling fan Bingalen yn West-Bingalen en East-Bingalen ûngedien en ferpleatst de koloniale haadstêd fan Kalkutta nei Delly.
14 desimber - De Noarske ûntdekkingsreizger Roald Amundsen berikt as earste minske de Súdpoal en ferslacht dêrby syn Britske rivaal, Robert Falcon Scott.
29 desimber - It Keninkryk Mongoalje ferklearret him ûnôfhinklik fan Sina.

Berne 
jannewaris
 2 - Gertruud Geertje Faber-Hornstra, Frysk bestjoerder († 2004)
 18 - Danny Kaye, Amerikaansk akteur en komyk († 1987)
febrewaris
 6 - Ronald Reagan, presidint fan 'e Feriene Steaten († 2004)
 12 - Charles Mathiesen, Noarsk reedrider (* 1994)
 14 - Willem Kolff,  Nederlânske ynternist en útfiner († 2009)
maart
 25 - Jack Ruby, Amerikaansk krimineel, moardner fan Lee Harvey Oswald († 1967)
 26 - Tennessee Williams, Amerikaansk skriuwer († 1983)
april
 25 - Wiert Berghuis, Frysk politikus en fersetsstrider († 1989)
maaie
 1 - Hotse Bartlema, Frysk roeier († 1987)
 8 - Robert Johnson, Amerikaansk sjonger en muzikant († 1938)
 17 - Maureen O'Sullivan, Amerikaansk aktrise († 1998)
 19 - Annie M.G. Schmidt, Nederlânsk berneboekeskriuwster († 1995)
 25 - Hendrik Herman Douma, Frysk politikus († 1996)
 27 - Hubert Humphrey, Amerikaansk politikus († 1978)
juny
 10 - John Henri uit den Bogaard, Nederlânsk skriuwer en ûnderwizer († 1993)
 6 - Heine van der Molen, Frysk yngenieur en skriuwer († 1998)
 24 - Juan Manuel Fangio, Argentynsk Formule 1-koereur († 1995)
july
 16 - Ginger Rogers, Amerikaansk aktrise en dûnseresse († 1995)
augustus
 6 - Lucille Ball, Amerikaansk aktrise  († 1989)
 22 - Enric Valor i Vives, Falinsiaansk ferteller en taalkundige († 2000)
 23 - Albert Alberts, Nederlânsk skriuwer en oersetter († 1995)
 31 - Ebeltje Boekema-Hut, Aldste frou fan Nederlân († 2022)
septimber
 4 - Mari van Buijtenen, Nederlânsk argivaris († 1997)
oktober
 4 - Bas Paauwe, Nederlânsk fuotballer en fuotbaltrainer († 1989)
 11 - Lou Seerden, Frysk keatser († 1988)
 13 - Gesina Lechte-Siemer, Sealterfrysk skriuwster († 2007)
novimber
 3 - Kick Smit, Nederlânsk fuotballer († 1974)
 20 - Halbe Sikkes Doele, Frysk oersetter en frisiast († 1967)
desimber
 11 - Naguib Mahfouz, Egyptysk skriuwer en Nobelpriiswinner († 2006)
 21 - Auke Johannes Vleer, Frysk politikus († 1981)
 25 - Gryt Doele-Bokma, Frysk fersetsstrydster († 1996)

Ferstoarn 
 20 jannewaris - Hugo Suringar, Frysk útjouwer (* 1834)
 1 maart - J.H. van 't Hoff, Nederlânsk natuer- en skiekundige en Nobelpriiswinner (* 1852)
 18 maaie - Gustav Mahler, Eastenryksk komponist (* 1860)
 9 oktober - Lucius Columba Murray Bakker, Frysk dokter en skriuwer (* 1822)
 25 oktober - Klaas Jeltes Hornstra, Frysk bestjoerder (* 1846)
 29 oktober - Joseph Pulitzer, Amerikaanske sjoernalist en krantemagnaat (* 1847)
datum ûnbekend
Hugo von Tschudi, Eastenryksk-Switsersk keunsthistoarikus, museumdirekteur en konservator (* 1851)

Literatuer
romans
 J.M. Barrie, Peter and Wendy

 
20e iuw